pythainlp/thaigov-v2-corpus-22032023 huggingface dataset:
วันอังคารที่ 25 ตุลาคม 2565
รมว.พม. ย้ำเดินหน้าซ่อมบ้านผู้ได้รับผลกระทบจากเหตุความรุนแรงที่ จ.หนองบัวลำภู พร้อมเร่งช่วยเหลือเรื่องอาชีพและทุนการศึกษา
รมว.พม. ย้ำเดินหน้าซ่อมบ้านผู้ได้รับผลกระทบจากเหตุความรุนแรงที่ จ.หนองบัวลำภู พร้อมเร่งช่วยเหลือเรื่องอาชีพและทุนการศึกษา
เมื่อวันที่ 21 ตุลาคม 2565 นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยหลังการประชุมมอบนโยบายการขับเคลื่อนงานของหน่วยงานทีม One Home พม. จังหวัดนครศรีธรรมราช ว่า วันนี้ ตนได้มอบนโยบายตามที่นายกรัฐมนตรี (พลเอกประยุทธ์ จันทร์โอชา) ได้มอบหมายเรื่องการปราบปรามยาเสพติดและปืน โดยการดูแลในพื้นที่ และมีข่าวดีที่ว่า นายกรัฐมนตรี (พลเอกประยุทธ์ จันทร์โอชา) ได้อนุมัติงบประมาณสำหรับซ่อมแซมบ้านสำหรับ 40 ครอบครัวผู้ได้รับผลกระทบจากเหตุความรุนแรงที่จังหวัดหนองบัวลำภู ซึ่งเราจะเร่งดำเนินการให้เสร็จโดยเร็วที่สุด นอกจากนี้ เราจะเข้าไปดูเรื่องการประกอบอาชีพและทุนการศึกษาที่จะต้องเดินหน้าต่อไป เพื่อให้ทุกกลุ่มมีความมั่นใจว่า รัฐบาลได้เอาใจใส่และดูแลอย่างเต็มที่ รวมถึงพี่น้องประชาชนที่ต้องการประกอบอาชีพในพื้นที่ตำบลอุทัยสวรรค์และนากลาง ซึ่งรัฐบาลได้มอบให้เป็นกรณีศึกษาสำหรับการช่วยเหลือครอบครัวในสังคมที่กำลังมีปัญหายาเสพติด ความเปราะบาง และความยากจน นอกจากนั้นแล้วคณะรัฐมนตรียังได้ต่ออายุคณะกรรมการขจัดความยากจนฯ อีก 1 ปี เพื่อเร่งรัดให้ทุกอำเภอ ทุกจังหวัดที่ผู้ว่าราชการจังหวัดเป็นประธานได้ดูแลเอาใจใส่ในการแก้ไขปัญหาความยากจนต่อไป ทั้งนี้ การแก้ไขปัญหาความยากจนเกี่ยวข้องกับกลุ่มเปราะบางที่มีอยู่ 4 ล้านกว่าครัวเรือนที่กระทรวง พม. ต้องเข้าไปดูแลด้วย
นายจุติ กล่าวเพิ่มเติมว่า สำหรับพื้นที่จังหวัดหนองบัวลำภู กระทรวง พม. ได้จัดทีมปฏิบัติการสังคมสงเคราะห์แบ่งออกเป็น 40 ทีม สำหรับ 40 ครอบครัวผู้ได้รับผลกระทบจากเหตุความรุนแรง โดยมีกรมสุขภาพจิต กระทรวงสาธารณสุข เป็นผู้ดูแลทิศทาง และนอกเหนือจากการดูแลเรื่องสุขภาพจิตแล้ว ยังมีเรื่องศักดิ์ศรีความเป็นมนุษย์ ความห่วงใย การศึกษา ที่อยู่อาศัย และอาชีพ โดยให้สามารถประกอบอาชีพได้อย่างปลอดภัยในตำบล อีกทั้งมีการร้องเรียนเรื่องการปราบปรามยาเสพติด ซึ่งนายกรัฐมนตรี (พลเอกประยุทธ์ จันทร์โอชา) ได้ประกาศว่า ขอให้ศึกษาจังหวัดหนองบัวลำภูเป็นตัวอย่างของการแก้ไขปัญหายาเสพติดทั้งประเทศเพราะรัฐบาลต้องการเอาจริงเอาจังและปราบปรามให้เด็ดขาด
วันพฤหัสบดีที่ 6 ตุลาคม 2565
โฆษกรัฐบาลเผย นายกฯ ห่วงใย สั่งการเร่งด่วนให้หน่วยงานที่เกี่ยวข้องเข้าช่วยเหลือผู้บาดเจ็บ พร้อมตรวจสอบ จับกุมผู้ก่อเหตุ
โฆษกรัฐบาลเผย นายกฯ ห่วงใย สั่งการเร่งด่วนให้หน่วยงานที่เกี่ยวข้องเข้าช่วยเหลือผู้บาดเจ็บ พร้อมตรวจสอบ จับกุมผู้ก่อเหตุ
วันนี้ (วันที่ 6 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นห่วงต่อเหตุการณ์คนร้าย ก่อเหตุ ใน อบต.อุทัยสวรรค์ อ.นากลาง จ.หนองบัวลำภู
โฆษกประจำสำนักนายกรัฐมนตรีกล่าวว่า ต่อกรณีเหตุการณ์คนร้ายกราดยิง ที่ ศูนย์พัฒนาเด็กเล็กอุทัยสวรรค์ อบต.เขตอำเภอ อ.นากลาง จ.หนองบัวลำภู จนเป็นเหตุให้มีผู้บาดเจ็บเสียชีวิตกว่า 30 คน นั้น นายกรัฐมนตรีสั่งการทุกหน่วยงานที่เกี่ยวข้องอย่างเร่งด่วนรีบดำเนินการระงับเหตุ ให้การช่วยเหลือ ตรวจสอบ จับกุมผู้ก่อเหตุมาดำเนินคดีให้เร็วที่สุด
วันศุกร์ที่ 2 กันยายน 2565
รมว.สุชาติ จับมือ โลตัสอมตะนคร จำหน่ายผลิตภัณฑ์โครงการแรงงานพันธุ์ดีฯ หวังสร้างรายได้ให้แรงงานในสถานประกอบการ
รัฐมนตรีว่าการกระทรวงแรงงาน เป็นประธานเปิดโครงการส่งเสริมคุณภาพชีวิตแรงงานพันธุ์ดี ตามวิถีเศรษฐกิจพอพียง ณ บริษัท เอก-ชัย ดิสทริบิวชั่น ซิสเทม จำกัด (โลตัสสาขาอมตะนคร) จ.ชลบุรี
รัฐมนตรีว่าการกระทรวงแรงงาน เป็นประธานเปิดโครงการส่งเสริมคุณภาพชีวิตแรงงานพันธุ์ดี ตามวิถีเศรษฐกิจพอพียง ณ บริษัท เอก-ชัย ดิสทริบิวชั่น ซิสเทม จำกัด (โลตัสสาขาอมตะนคร) จ.ชลบุรี ในการน้อมนำหลักปรัชญาเศรษฐกิจพอเพียงไปใช้เป็นแนวทางในการดำเนินชีวิต ให้สามารถพึ่งพาตนเอง มีภูมิคุ้มกัน โดยส่งเสริมให้สถานประกอบกิจการใช้ทรัพยากรที่มีอยู่ เพาะปลูกพืชผักสวนครัว พืชผลทางการเกษตรหรือเลี้ยงสัตว์ นำผลผลิตมาบริโภคเพื่อช่วยลดภาระค่าใช้จ่ายในการครองชีพ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า โครงการส่งเสริมคุณภาพชีวิตแรงงานพันธุ์ดี ตามวิถีเศรษฐกิจพอเพียง เป็นโครงการที่ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานพระราชานุญาตให้กระทรวงแรงงานดำเนินการ เพื่อส่งเสริมให้นายจ้าง ลูกจ้างใช้ทรัพยากรธรรมชาติและเวลาว่างให้เกิดประโยชน์ สร้างมูลค่าด้วยการใช้ที่ดินหรือพื้นที่ว่างเปล่า และใช้เวลาหลังเลิกงานหรือในวันหยุด ทำการเพาะปลูกพืชผักสวนครัว ทำการเกษตร โดยพืชผลที่ได้ลูกจ้างนำมาแลกเปลี่ยน แบ่งปันกันแล้วนำกลับไปบริโภคและจำหน่ายเพื่อลดรายจ่ายเพิ่มรายได้ในครัวเรือน ปัจจุบันมีสถานประกอบกิจการทั่วประเทศเข้าร่วมโครงการ จำนวน 402 แห่ง สามารถลดภาระค่าใช้จ่ายและเพิ่มรายได้ในครัวเรือนได้มากถึง 21.55 ล้านบาท นับเป็นความก้าวหน้าอีกระดับหนึ่งที่สามารถพัฒนาต่อยอดจากการใช้ทรัพยากรธรรมชาติสำหรับการเพาะปลูกเพื่อการบริโภค ขยายไปถึงการเพาะปลูกเพื่อจำหน่าย นอกจากนี้ บริษัท เอก-ชัย ดิสทริบิวชั่น ซิสเทม จำกัด (โลตัส สาขาอมตะนคร) จ.ชลบุรี ยังได้รับรางวัลเกียรติยศสถานประกอบกิจการดีเด่นด้านแรงงานสัมพันธ์และสวัสดิการแรงงาน ประจำปี พ.ศ.2565 ระดับประเทศ เป็นปีที่ 12 ซึ่งแสดงให้เห็นถึงความสำเร็จของการมีส่วนร่วมระหว่างภาครัฐ และสถานประกอบกิจการ เพื่อที่จะดูแลให้แรงงานมีคุณภาพชีวิตที่ดี อันเป็นพื้นฐานของ การพัฒนาที่ยั่งยืนตามหลักปรัชญาของเศรษฐกิจพอเพียง ซึ่งกระทรวงแรงงานจะดำเนินโครงการนี้อย่างต่อเนื่องต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน กล่าวว่า การจัดงานโครงการส่งเสริมคุณภาพชีวิตแรงงานพันธุ์ดี ตามวิถีเศรษฐกิจพอเพียง ในวันนี้ มีสถานประกอบกิจการ 10 แห่ง ที่เข้าร่วมโครงการนำผลผลิตที่ได้จากโครงการ เช่น พืชผักสวนครัว ไข่ไก่ ฯลฯ มาแสดงและจัดจำหน่ายในราคาถูก เป็นการส่งเสริมให้สถานประกอบกิจการที่เข้าร่วมโครงการแรงงานพันธุ์ดี ตามวิถีเศรษฐกิจพอเพียง สามารถนำพืชผักสวนครัวและผลผลิตทางการเกษตรของลูกจ้างที่ได้จากการเพาะปลูกมาจำหน่าย เพื่อสร้างมูลค่าและเพิ่มรายได้ในครัวเรือนให้แก่ลูกจ้าง โดยผลของการจัดโครงการดังกล่าว จะเป็นประโยชน์ให้แก่สถานประกอบกิจการทั่วประเทศ สำหรับเป็นแนวทาง ในการนำทรัพยากรธรรมชาติมาใช้พัฒนาคุณภาพชีวิตแรงงาน ให้เกิดการพัฒนาที่ยั่งยืนตามหลักปรัชญาของเศรษฐกิจพอเพียงต่อไป สถานประกอบกิจการใดสนใจเข้าร่วมโครงการ ขอรายละเอียดเพิ่มเติมได้ที่ กองสวัสดิการแรงงาน โทร. 0 2660 2177
วันพฤหัสบดีที่ 3 พฤศจิกายน 2565
กรมทางหลวงชนบท เชิญชวนประชาชนร่วมสืบสานประเพณีลอยกระทง พร้อมชมทัศนียภาพไฟประดับสะพานข้ามแม่น้ำเจ้าพระยา 13 แห่ง
ส่งเสริมเศรษฐกิจการท่องเที่ยว สอดรับกับโครงการ “คมนาคมสีสัน สร้างสรรค์ประเทศไทย” ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม เชิญชวนประชาชนร่วมสืบสานประเพณีลอยกระทง พร้อมชมทัศนียภาพไฟประดับสะพานข้ามแม่น้ำเจ้าพระยาในวันลอยกระทง วันที่ 8 พฤศจิกายน 2565 สอดรับกับโครงการ “คมนาคมสีสัน สร้างสรรค์ประเทศไทย” ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการพัฒนาพื้นที่โดยรอบให้มีทัศนียภาพที่ร่มรื่นและสวยงาม เพื่อส่งเสริมเศรษฐกิจการท่องเที่ยวภายในประเทศ
สำหรับในส่วนของ ทช. ได้ร่วมสืบสานประเพณีอันดีงามของไทยในทุก ๆ ปี โดยจัดให้มีการเปิดไฟประดับสะพานข้ามแม่น้ำเจ้าพระยาในพื้นที่กรุงเทพฯ และปริมณฑลที่อยู่ในความดูแลของ ทช. จำนวน 13 แห่ง ได้แก่ สะพานพระราม 3 สะพานพระราม 4 สะพานพระราม 5 สะพานพระราม 7 สะพานมหาเจษฎาบดินทรานุสรณ์ สะพานสมเด็จพระปิ่นเกล้า สะพานพระพุทธยอดฟ้า สะพานพระปกเกล้า สะพานสมเด็จพระเจ้าตากสินมหาราช สะพานกรุงธน สะพานกรุงเทพ สะพานภูมิพล 1 และสะพานภูมิพล 2 เพื่อร่วมเป็นส่วนหนึ่งในการส่งเสริมเศรษฐกิจ การท่องเที่ยวภายในประเทศ สอดรับกับโครงการ “คมนาคมสีสัน สร้างสรรค์ประเทศไทย” และเพื่อแสดงให้เห็นความงดงามของบรรยากาศบริเวณแม่น้ำเจ้าพระยา เป็นการส่งเสริมการท่องเที่ยวในประเทศได้อีกทางหนึ่ง โดยในวันลอยกระทง ซึ่งตรงกับวันอังคารที่ 8 พฤศจิกายน 2565 ทช. จะทำการเปิดไฟประดับสะพาน ระหว่างเวลา 19.00 - 24.00 น. ประชาชนสามารถร่วมชมทัศนียภาพความสวยงามของสะพานได้ตามเวลาดังกล่าว
นอกจากนี้ ทช. ยังได้จัดเจ้าหน้าที่ตรวจตราเพื่ออำนวยความสะดวกให้กับประชาชนที่เดินทางมาลอยกระทงบริเวณสะพานข้ามแม่น้ำเจ้าพระยาในเขตกรุงเทพฯ และปริมณฑล ที่อยู่ในความดูแลของ ทช. ทั้งนี้ หากประชาชนต้องการสอบถามข้อมูลเพิ่มเติมหรือแจ้งเหตุ สามารถติดต่อได้ที่สายด่วนกรมทางหลวงชนบท โทร. 1146
วันจันทร์ที่ 19 กันยายน 2565
สธ. - NECTEC ผนึกกำลังพัฒนาแอปฯ “รู้ทัน” เตือนภัยสุขภาพ ปชช. ช่วงหน้าฝนนี้
.....
กระทรวงสาธารณสุข (สธ.) โดยกรมควบคุมโรค จับมือศูนย์เทคโนโลยีอิเล็กทรอนิกส์และคอมพิวเตอร์แห่งชาติ (NECTEC) พัฒนาแอปพลิเคชัน “รู้ทัน” เพื่อแจ้งเตือนภัยสุขภาพรอบตัว โดยเฉพาะช่วงหน้าฝนที่เป็นช่วงระบาดของโรคไข้เลือดออก โรคไข้ซิกา โรคไข้ปวดข้อยุงลาย ฯลฯ โดยจะมีการเผยแพร่ข้อมูลที่ถูกต้องเกี่ยวกับการป้องกันโรค ระบุพิกัดผู้ป่วยไข้เลือดออกบริเวณรอบตัว เพื่อจะได้ช่วยกันลดแหล่งเพาะพันธุ์ - กำจัดลูกน้ำยุงลาย ซึ่งเป็นพาหะของโรค
.
พร้อมร่วมมือกับ บ.ซีพี ออลล์ จำกัด (มหาชน) สร้างการตระหนักรู้เกี่ยวกับโรคไข้เลือดออกให้เข้าถึงประชาชนยิ่งขึ้นผ่านแอปพลิเคชัน 7-11 โดยหากพบว่าตนมีไข้สูงลอยเกิน 2 วัน ปวดศีรษะ ปวดเมื่อยตัว หน้าแดง มีจุดแดงเล็ก ๆ ขึ้นตามลำตัว คลื่นไส้ อาเจียน ถ่ายเหลว ปวดท้อง ให้รีบพบแพทย์เพื่อเข้ารับการรักษาที่ถูกต้องรวดเร็ว ซึ่งจะช่วยลดการป่วยรุนแรงหรือเสียชีวิตได้
.
ประชาชนสามารถดาวน์โหลดแอปพลิเคชัน “รู้ทัน” ได้ ทั้งในระบบปฏิบัติการ
iOS :https://apps.apple.com/.../%E0%B8%A3-%E0%B8.../id1569167592
Android :https://play.google.com/store/apps/details...
#ไทยคู่ฟ้า#ร่วมต้านโควิด19
-------------------
วันอาทิตย์ที่ 2 ตุลาคม 2565
รองโฆษกฯ รัชดาฯ เตือนประชาชนอย่าหลงเชื่อ SMS จากไปรษณีย์ไทย แจ้งเตือนพัสดุตกค้าง ระมัดระวังการหลอกโอนเงินจากมิจฉาชีพ
รองโฆษกฯ รัชดาฯ เตือนประชาชนอย่าหลงเชื่อ SMS จากไปรษณีย์ไทย แจ้งเตือนพัสดุตกค้าง ระมัดระวังการหลอกโอนเงินจากมิจฉาชีพ
นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวว่า ขณะนี้มีการใช้ช่องทาง SMS ส่งข้อความเท็จ อ้างเป็นข้อความจากบริษัทไปรษณีย์ไทย จำกัด ว่า “Thailandpost : Your Package is still awaiting processing Please confirm Deliver Charges” หรือ “ขณะนี้คุณมีพัสดุตกค้างที่ไม่สามารถจัดส่งได้ กรุณาชำระค่าบริการ” พร้อมแนบลิงก์เพื่อให้ผู้ที่ได้รับ SMS กด เพื่อนำไปสู่การกรอกข้อมูลที่สำคัญ ได้แก่ หมายเลขบัตรเครดิต ชื่อผู้ถือบัตรวันหมดอายุของบัตร และรหัส 3 หลักสุดท้าย (CVC / CVV ที่อยู่ด้านหลังบัตรเครดิต / เอทีเอ็ม พร้อมด้วยจำนวนเงินที่ต้องชำระค่าบริการ และหมายเลขติดตามพัสดุ) จึงขอเตือนประชาชนอย่าหลงเชื่อ จะได้ไม่ตกเป็นเหยื่อถูกหลอกโอนเงิน
นางสาวรัชดาฯ กล่าวเพิ่มเติมว่า กรณีดังกล่าวเป็นกลโกงมิจฉาชีพรูปแบบใหม่ ซึ่งอาศัยช่องทางจากการส่ง SMS แจ้งผู้รับ โดยอ้างว่ามีพัสดุตกค้าง พร้อมค่าบริการที่ต้องชำระ จึงขออย่าไปกดลิงก์ หรือกรอกข้อมูลส่วนตัวใด ๆ เด็ดขาด เนื่องจากเป็นการหลอกโอนเงินจากมิจฉาชีพ ซึ่งทางไปรษณีย์ไทยไม่มีนโยบายในการแจ้งเรียกเก็บค่าดำเนินการใด ๆ ทั้งสิ้นผ่านทาง SMS ทั้งนี้ หากประชาชนพบเห็นการกระทำในลักษณะดังกล่าว หรือ ต้องการสอบถามข้อมูลเพิ่มเติมถึงการติดตามสถานะพัสดุ สามารถติดต่อได้ที่ THP Contact Center 1545, เว็บไซต์บริษัท ไปรษณีย์ไทย จำกัด (www.thailandpost.co.th), ไลน์ออฟฟิเชียล @Thailand Post, เฟซบุ๊ก บริษัท ไปรษณีย์ไทย จำกัด และทวิตเตอร์ @Thailand_Post
วันพุธที่ 21 กันยายน 2565
รองนายกฯ พล.อ.ประวิตร ยินดีในความสำเร็จของนักกีฬาทีมชาติไทย ที่เข้าร่วมการแข่งขันกีฬา The World Games 2022 ครั้งที่ 11 ชื่นชมความอดทนหมั่นฝึกซ้อม
รองนายกฯ พล.อ.ประวิตร ยินดีในความสำเร็จของนักกีฬาทีมชาติไทย ที่เข้าร่วมการแข่งขันกีฬา The World Games 2022 ครั้งที่ 11 ชื่นชมความอดทนหมั่นฝึกซ้อม คว้า 4 เหรียญทอง 3 เหรียญเงิน 2 เหรียญทองแดง นำชื่อเสียงมาสู่ประเทศไทย
นายอนุชา บูรพชัยศรี รองเลขาธิการนายกรัฐมนตรี ปฏิบัติหน้าที่โฆษกประจำสำนักนายกรัฐมนตรี เผยว่า วันนี้ (21 กันยายน 2565) เวลา 09.30 น. ณ ห้องรับรอง 1 ตึกบัญชาการ 1 ทำเนียบรัฐบาล นายนภินทร ศรีสรรพางค์ ผู้ช่วยรัฐมนตรีประจำกระทรวงการท่องเที่ยวและกีฬา พร้อมด้วยนายก้องศักด ยอดมณี ผู้ว่าการการกีฬาแห่งประเทศไทย นำคณะเจ้าหน้าที่และนักกีฬาทีมชาติไทยที่เข้าร่วมการแข่งขันกีฬา The World Games 2022 ครั้งที่ 11 ณ เมืองเบอร์มิงแฮม ประเทศสหรัฐอเมริกา ระหว่างวันที่ 7 - 17 กรกฎาคม 2565 เข้ารับโอวาทจากพลเอก ประวิตร วงษ์สุวรรณ รองนายกรัฐมนตรี สรุปสาระสำคัญ ดังนี้
รองนายกรัฐมนตรีกล่าวแสดงความยินดีที่นักกีฬาไทยได้รับรางวัลจากการแข่งขันกีฬา The World Games 2022 ครั้งที่ 11 ซึ่งนักกีฬาทุกคนมีความอดทน มุ่งมั่นฝึกซ้อมกันอย่างต่อเนื่องจนได้รับรางวัล สร้างชื่อเสียงให้กับประเทศ และเป็นขวัญกำลังใจให้กับประชาชนคนไทย โดยขอขอบคุณนักกีฬา ผู้ฝึกสอน สมาคมกีฬา ตลอดจนเจ้าหน้าที่ที่เกี่ยวข้อง ที่ทุ่มเทในการแข่งขันและนำรางวัลกลับมาให้คนไทยได้ชื่นชม ทั้งนี้ รองนายกรัฐมนตรีได้พูดคุยและให้กำลังใจกับนักกีฬาให้ฝึกซ้อมอย่างอดทนต่อไป รวมทั้งฝากให้สมาคมกีฬาที่เกี่ยวข้อง เตรียมการแข่งขันในครั้งหน้า เพื่อสร้างชื่อเสียงให้กับประเทศชาติต่อไป
สำหรับการแข่งขันกีฬา The World Games 2022 ครั้งที่ 11 ณ เมืองเบอร์มิงแฮม ประเทศสหรัฐอเมริกา ที่จัดขึ้นระหว่างวันที่ 7 - 17 กรกฎาคม 2565 ประเทศไทยส่งนักกีฬาเข้าร่วมการแข่งขัน 8 ชนิดกีฬา ได้แก่ กีฬาซูโม่ กีฬาทางอากาศ กีฬาบิลเลียด กีฬาเปตอง กีฬามวยไทย กีฬายิวยิตสู กีฬาเอ็กซ์ตรีม และกีฬาฟลอร์บอล นักกีฬาเข้าแข่งขัน จำนวน 31 คน เจ้าหน้าที่ทีม จำนวน 21 คน ผลการแข่งขันของนักกีฬาไทยได้ที่ 18 จากทั้งหมด 70 ประเทศ ได้รับรางวัล 4 เหรียญทอง 3 เหรียญเงิน และ 2 เหรียญทองแดง
...........................
วันพุธที่ 28 กันยายน 2565
นายก ห่วงใย ส่ง รมว.สุชาติ มอบประกาศเกียรติคุณฯ เชิดชูเกียรติอาสาสมัครแรงงานดีเด่นในประเทศญี่ปุ่น
นายก ห่วงใย ส่ง รมว.สุชาติ มอบประกาศเกียรติคุณฯ เชิดชูเกียรติอาสาสมัครแรงงานดีเด่นในประเทศญี่ปุ่น
วันที่28กันยายน2565นายสุชาติชมกลิ่นรัฐมนตรีว่าการกระทรวงแรงานเป็นประธานในพิธีมอบประกาศเกียรติคุณและเข็มเชิดชูเกียรติแก่อาสาสมัครแรงงานในประเทศญี่ปุ่นดีเด่นปี2564และปี2565พร้อมพบปะให้กำลังใจและมอบของที่ระลึกแก่อาสาสมัครแรงงานไทยในประเทศญี่ปุ่นที่มาให้การต้อนรับด้วยโดยมีนายสิงห์ทองลาภพิเศษพันธุ์เอกอัครราชทูตไทยณกรุงโตเกียวกล่าวต้อนรับนางสาวสดุดีกิตติสุวรรณอัครราชทูตที่ปรึกษา(ฝ่ายแรงงาน)กล่าวรายงานนายสุรชัยชัยตระกูลทองผู้ช่วยรัฐมนตรีประจำกระทรวงแรงงานนายบุญชอบสุทธมนัสวงษ์ปลัดกระทรวงแรงงานและคณะผู้บริหารระดับสูงกระทรวงแรงงานเข้าร่วมด้วยณหอประชุมใหญ่สถานเอกอัครราชทูตไทยณกรุงโตเกียวประเทศญี่ปุ่น
นายสุชาติกล่าวว่าท่านพล.อ.ประวิตรวงษ์สุวรรณรองนายกรัฐมนตรีรักษาราชการแทนนายกรัฐมนตรีได้มีความห่วงใยแรงงานไทยทุกคนที่เดินทางมาทำงานในต่างประเทศซึ่งมีส่วนสำคัญในการยกระดับขีดความสามารถในการแข่งขันและนำรายได้กลับมาพัฒนาประเทศรวมทั้งเครือข่ายอาสาสมัครในต่างประเทศที่มีช่วยขับเคลื่อนภารกิจของกระทรวงแรงงานในวันนี้ท่านจึงมอบหมายให้ผมและคณะมามอบประกาศเกียรติคุณและเข็มเชิดชูเกียรติแก่อาสาสมัครแรงงานดีเด่นในประเทศญี่ปุ่นปี2564และปี2565พร้อมพบปะให้กำลังใจและมอบของที่ระลึกแก่อาสาสมัครแรงงานไทยในประเทศญี่ปุ่นพิธีในวันนี้กระทรวงแรงงานขอขอบคุณท่านเอกอัครราชทูตณกรุงโตเกียวที่ให้การต้อนรับเป็นอย่างดียิ่งและขอขอบคุณอาสาสมัครแรงงานทุกท่านที่ได้ช่วยขับเคลื่อนภารกิจของกระทรวงแรงงานให้สำเร็จลุล่วงตามวัตถุประสงค์อาสาสมัครแรงงานทั้งในประเทศและต่างประเทศต่างก็เป็นกลไกสำคัญที่ช่วยสนับสนุนและขับเคลื่อนให้การดำเนินงานของกระทรวงมีประสิทธิภาพมากยิ่งขึ้นโดยเฉพาะอย่างยิ่งอาสาสมัครแรงงานในประเทศญี่ปุ่นทั้ง45ท่านซึ่งเป็นคนไทยที่ทำงานและพักอาศัยในประเทศญี่ปุ่นและคนญี่ปุ่นที่มีจิตอาสาซึ่งจะผ่านการอบรมที่จัดเป็นประจำทุกปีที่ได้ช่วยดูแลผู้ฝึกปฏิบัติงานด้านเทคนิคและแรงงานไทยรวมทั้งยังสนับสนุนภารกิจต่างๆของสำนักงานแรงงานในประเทศญี่ปุ่นกระทรวงแรงงานขอขอบคุณในความเสียสละและจิตอาสาของทุกท่าน
“ผมขอแสดงความยินดีกับอาสาสมัครแรงงานดีเด่นทุกท่านรวมทั้งขอชื่นชมอาสาสมัครแรงงานทุกท่านที่มีจิตอาสาอุทิศตนและเสียสละทุ่มเททำความดีด้วยหัวใจอาสาสมัครแรงงานในประเทศญี่ปุ่นนับเป็นผู้มีบทบาทสำคัญที่ช่วยให้การปฏิบัติภารกิจด้านการคุ้มครองส่งเสริมและขยายตลาดแรงงานไทยในประเทศญี่ปุ่นของกระทรวงแรงงานบรรลุวัตถุประสงค์รวมถึงเป็นการสร้างเครือข่ายการทำงานอย่างใกล้ชิดร่วมกันระหว่างสำนักงานแรงงานในประเทศญี่ปุ่นกับหน่วยงานราชการในท้องถิ่นและอาสาสมัครผู้อุทิศตนและเสียสละผมขอเป็นกำลังใจให้ทุกท่านที่เป็นกำลังสำคัญสนับสนุนขับเคลื่อนภารกิจของกระทรวงแรงงานอย่างต่อเนื่องต่อไป”นายสุชาติกล่าวท้ายสุด
ทั้งนี้ปัจจุบันมีอาสาสมัครแรงงานในประเทศญี่ปุ่นที่ได้รับคัดเลือกให้เป็นอาสาสมัครดีเด่นรวมทั้งสิ้น4รายได้แก่รายแรกนางวีรินทาเคดะเป็นอาสาสมัครแรงงานดีเด่นคนแรกได้รับเชิดชูเกียรติเมื่อปี2559รายที่2นายยศพลวรประภาโสเป็นอาสาสมัครแรงงานดีเด่นเมื่อปี2563และในวันนี้รายที่3นางสาวรัตนาภรณ์ทนานนท์เป็นอาสาสมัครแรงงานดีเด่นปี2564และรายที่4นางสาวสุพัตรารัตนสุขศรีอาสาสมัครแรงงานดีเด่นปี2565โดยปัจจุบันอาสาสมัครแรงงานในประเทศญี่ปุ่นมีจำนวนทั้งสิ้น45คนประกอบด้วยคนไทยที่ทำงานและพักอาศัยในประเทศญี่ปุ่นและคนญี่ปุ่นที่มีจิตอาสาซึ่งอาสาสมัครแรงงานเหล่านี้จะผ่านการอบรมเป็นประจำทุกปี
+++++++++++++++++++
กองเผยแพร่และประชาสัมพันธ์
28กันยายน2565
วันอังคารที่ 18 ตุลาคม 2565
ครม.รับทราบมาตรการให้ความช่วยเหลือผู้ที่ได้รับผลกระทบจากสถานการณ์อุทกภัยปี 2565 ของกระทรวงการคลัง
ครม.รับทราบมาตรการให้ความช่วยเหลือผู้ที่ได้รับผลกระทบจากสถานการณ์อุทกภัยปี 2565 ของกระทรวงการคลัง
วันที่ 18 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจำสำนักนายกรัฐมนตรีเปิดเผยที่ประชุมคณะรัฐมนตรีวันนี้ (18 ตุลาคม 2565) รับทราบมาตรการให้ความช่วยเหลือผู้ที่ได้รับผลกระทบจากสถานการณ์อุทกภัยปี 2565 ของกระทรวงการคลัง จำนวน 6 หน่วยงาน รวม 14 มาตรการ ประกอบด้วย กรมสรรพากร จำนวน 5 มาตรการ กรมศุลกากร จำนวน 2 มาตรการ กรมสรรพสามิต จำนวน 1 มาตรการ กรมบัญชีกลาง จำนวน 2 มาตรการ กรมธนารักษ์ จำนวน 2 มาตรการ และการยาสูบแห่งประเทศไทย จำนวน 2 มาตรการ สาระสำคัญ ดังนี้
กรมสรรพากร ประกอบด้วย                    - มาตรการลดหย่อนภาษี : บุคคลธรรมดาสามารถหักลดหย่อนได้ 1 เท่าแต่ไม่เกินร้อยละ 10 ของเงินได้พึงประเมิน กรณีบริษัท/ห้างหุ้นส่วนนิติบุคคล หักรายจ่ายเงินหรือทรัพย์สินที่บริจาคได้ 1 เท่า แต่ไม่เกินร้อยละ 2 ของกำไรสุทธิ สำหรับการบริจาคให้แก่ส่วนราชการหรือองค์การสาธารณกุศล รวมทั้งการบริจาคผ่านบริษัทหรือห้างหุ้นส่วนนิติบุคคลหรือนิติบุคคลอื่นที่นำไปช่วยเหลือผู้ประสบอุทกภัยด้วย ซึ่งในกรณีหลังนี้ ผู้ประกอบการยังได้รับการยกเว้นภาษีมูลค่าเพิ่มสำหรับการบริจาคสินค้าด้วย
- มาตรการยกเว้นภาษี : บุคคลธรรมดาและบริษัทนิติบุคคล ได้รับการยกเว้นภาษีเงินได้ กรณีได้เงินชดเชยที่ได้รับจากรัฐบาล เงิน/ทรัพย์สินที่ได้รับบริจาคหรือช่วยเหลือ ไม่เกินมูลค่าความเสียหาย และสินใหม่ทดแทนที่ได้รับจากบริษัทประกันภัย
- มาตรการระยะเร่งด่วน ได้แก่ ขยายระยะเวลายื่นแบบแสดงรายการและชำระภาษีหรือนำส่งภาษี และการขอเสียอากรแสตมป์เป็นตัวเงิน จากเดิมที่ต้องยื่นหรือขอภายในเดือนตุลาคม 2565 และเดือนพฤศจิกายน 2565 ออกไปเป็นภายในวันที่ 30 ธันวาคม 2565
-มาตรการในระยะถัดไป : บุคคลธรรมดา สามารถหักลดหย่อนค่าซ่อมแซอสังหาริมทรัพย์ ที่ได้รับความเสียหายตามที่จ่ายจริง แต่ไม่เกิน 100,000 บาทและ ค่าซ่อมแซมรถตามที่จ่ายจริงแต่ไม่เกิน 30,000 บาท
2. กรมศุลกากร : ยกเว้นอากรศุลกากรสำหรับของที่นำเข้ามาเพื่อบริจาคให้กับผู้ที่ได้รับผลกระทบจากอุทกภัย 2565
3. กรมสรรพสามิต : ขยายกำหนดเวลายื่นงบเดือนสำหรับ ผู้ประกอบอุตสาหกรรมและผู้ประกอบกิจการสถานบริการในจังหวัดที่มีการประกาศเขตพื้นที่ประสบอุทกภัยตั้งแต่วันที่ 28 กันยายน - 31 ตุลาคม 2565 จากเดิมในเดือนตุลาคม 2565 ออกไปเป็นภายในวันที่ 15 พฤศจิกายน 2565
4. กรมบัญชีกลาง : ให้ผู้ว่าราชการจังหวัดที่ประกาศให้ท้องที่เป็นเขตการให้ความช่วยเหลือผู้ประสบภัยพิบัติฉุกเฉิน สามารถใช้จ่ายเงินทดลองราชการในอำนาจของผู้ว่าราชการจังหวัดจำนวน 20 ล้านบาท เพื่อช่วยเหลือผู้ประสบอุทกภัย และจังหวัดสามารถขอขยายวงเงินทดรองราชการเพิ่มเติมต่อกระทรวงการคลัง ในกรณีที่วงเงินทดรองราชการไม่เพียงพอได้
5. กรมธนารักษ์ : ยกเว้นค่าเช่าสูงสุด เป็นระยะเวลา 2 ปี สำหรับที่อยู่อาศัยที่เสียหายทั้งหลังและที่อยู่อาศัยที่เสียหายบางส่วน ยกเว้นค่าเช่า 1 ปี และในกรณีที่ไม่สามารถชำระค่าเช่าให้ยกเว้นการคิดเงินเพิ่มเติมตามระเบียบกระทรวงการคลังว่าด้วยการจัดหาประโยชน์ในราชพัสดุพ.ศ. 2552
6. การยาสูบแห่งประเทศไทย : ช่วยเหลือพนักงานยาสูบและครอบครัว ตามหลักเกณฑ์ เพื่อบรรเทาความเดือดร้อนจากการดำรงชีพและความเสียหายของทรัพย์สินหรือที่อยู่อาศัย เป็นต้น
ทั้งนี้ ให้มีผล ตั้งแต่ ตามประกาศของหน่วยงานที่เกี่ยวข้อง
วันศุกร์ที่ 7 ตุลาคม 2565
“มนัญญา” สั่งการหน่วยงานในกระทรวงเกษตรฯ ช่วยเหลือเป็นมือไม้ทางการเกษตร
“มนัญญา” สั่งการหน่วยงานในกระทรวงเกษตรฯ ช่วยเหลือเป็นมือไม้ทางการเกษตร ให้ครอบครัวผู้สูญเสียจากกรณีหนองบัวลำภู
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยว่า ได้สั่งการให้หน่วยงานในสังกัดกระทรวงเกษตรและสหกรณ์เข้าช่วยเหลือครอบครัวผู้สูญเสียจากกรณีเหตุกราดยิ่งที่จังหวัดหนองบัวลำภู โดยการเข้าไปช่วยเหลือทำการเกษตรแทนเป็นการชั่วคราวในช่วงที่ครอบครัวอยู่ในภาวะโศกเศร้าและมีความยากลำบากทางจิตใจจากเหตุไม่คาดคิด
“ภาวะเช่นนี้ต้องขอแสดงความเสียใจเป็นอย่างยิ่งกับทุกครอบครัวผู้สูญเสีย อันอาจจะเป็นเหตุให้ไม่มีกำลังในการทำงาน ทำการเกษตร ซึ่งอาจเกิดการเสียหายทางรายได้ของครอบครัวซ้ำอีก จึงให้หน่วยงานกระทรวงเกษตรฯ เข้าไปช่วยเหลือดูแล เช่นสหกรณ์การเกษตร ปศุสัตว์ โดยส่งเสริมอาชีพการเกษตร ในจังหวัดหรือพื้นที่ใกล้เคียง โดยเข้าไปดูว่าจะสามารถช่วยเหลืออย่างไรได้บ้าง เช่น การทำนา การทำปศุสัตว์ ที่อาจขาดคนเข้าไปดูแลให้อาหารสัตว์เลี้ยง หรือหากขาดแคลนเมล็ดพันธุ์จะให้กรมวิชาการเกษตรเข้าดูแล เป็นต้น ในยามวิกฤติเช่นนี้เราต้องเข้าไปช่วยเหลือกัน” รมช.เกษตรฯ กล่าว
วันศุกร์ที่ 23 กันยายน 2565
​ปลัด วธ. ร่วมพิธีสักการะสิ่งศักดิ์สิทธิ์บริเวณศูนย์วัฒนธรรมแห่งประเทศไทย และแสดงความยินดีเนื่องในโอกาสวันคล้ายวันสถาปนากรมส่งเสริมวัฒนธรรม
​ปลัด วธ. ร่วมพิธีสักการะสิ่งศักดิ์สิทธิ์บริเวณศูนย์วัฒนธรรมแห่งประเทศไทย และแสดงความยินดีเนื่องในโอกาสวันคล้ายวันสถาปนากรมส่งเสริมวัฒนธรรม
ปลัด วธ. ร่วมพิธีสักการะสิ่งศักดิ์สิทธิ์บริเวณศูนย์วัฒนธรรมแห่งประเทศไทย และแสดงความยินดีเนื่องในโอกาสวันคล้ายวันสถาปนากรมส่งเสริมวัฒนธรรม
วันที่ 23 กันยายน 2565 นางยุพา ทวีวัฒนะกิจบวร ปลัดกระทรวงวัฒนธรรม (ปลัด วธ.) ร่วมพิธีสักการะสิ่งศักดิ์สิทธิ์บริเวณศูนย์วัฒนธรรมแห่งประเทศไทย และแสดงความยินดีเนื่องในโอกาสวันคล้ายวันสถาปนากรมส่งเสริมวัฒนธรรม โดยมีนายชาย นครชัย อธิบดีกรมส่งเสริมวัฒนธรรม นายโกวิท ผกามาศ ผู้อำนวยการสำนักงานศิลปวัฒนธรรมร่วมสมัย นายชัยพล สุขเอี่ยม ผู้ตรวจราชการกระทรวงวัฒนธรรม ผู้บริหาร ข้าราชการ และเจ้าหน้าที่เข้าร่วม ณ บริเวณศูนย์วัฒนธรรมแห่งประเทศไทย
วันจันทร์ที่ 26 กันยายน 2565
Public warned of very heavy rain from Tropical Typhoon “NORU” during Sep 28- Oct 1
Public warned of very heavy rain from Tropical Typhoon “NORU” during Sep 28- Oct 1
September 26, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed about Meteorological Department’s weather warning on Tropical Typhoon “NORU”, which is expected to make landfall over middle Vietnam on September 28. Coupling with the strengthening of southwest monsoon which is prevailing over the Andaman Sea, Thailand and the Gulf of Thailand, heavy to very heavy rains are likely in the North, the Northeast, the Central including Bangkok and its vicinity, the East, and the South regions during September 28 – October 1, 2022.
According to the Government Spokesperson, people in those regions should take precaution against the severe conditions that may cause flash floods and overflows, especially along the waterways near foothills and lowlands. With the strengthening wind and waves in the Andaman Sea and the Gulf of Thailand, all ships should proceed with caution and keep off thundershowers. Small boats in the Andaman Sea and the upper Gulf area are strongly advised to keep ashore during September 27 – October 1.
The public may follow up on the Meteorological Department’s weather warnings on its website: https://www.tmd.go.th/, or they can make a phone inquiry 24/7 at 02-399-4012 to 13, and 1182.
วันพุธที่ 19 ตุลาคม 2565
รมช.ประภัตร ลงพื้นที่ จ.อุบลราชธานี เพื่อช่วยเหลือและเป็นกำลังใจแก่พี่น้องเกษตรกรผู้เลี้ยงสัตว์ที่ประสบอุทกภัย
รมช.ประภัตร ลงพื้นที่ จ.อุบลราชธานี เพื่อช่วยเหลือและเป็นกำลังใจแก่พี่น้องเกษตรกรผู้เลี้ยงสัตว์ที่ประสบอุทกภัย
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ติดตามสถานการณ์อุทกภัยในพื้นที่ภาคอีสาน พร้อมมอบถุงยังชีพสิ่งของที่จำเป็น หญ้า อาหารสัตว์พระราชทาน และบริการตรวจสุขภาพสัตว์ โดยหน่วยสัตวแพทย์เคลื่อนที่ กรมปศุสัตว์ ณ ศูนย์พักพิงและอพยพสัตว์ อ.วารินชำราบจ.อุบลราชธานี โดยมี นายปรีดา ยังสุขสถาพร ผู้อำนวยการองค์การสะพานปลา นายสัตวแพทย์ประภาส ภิญโญชีพ รองอธิบดีกรมปศุสัตว์ นายศรัญญู พูลลาภ รองอธิบดีกรมหม่อนไหม นายสมเพชร สร้อยสระคู รองผู้ว่าราชการจังหวัดอุบลราชธานี ตลอดจนหัวหน้าส่วนราชการ และเจ้าหน้าที่ที่เกี่ยวข้องร่วมลงพื้นที่ด้วย ว่าจากสถานการณ์อุทกภัยในปีนี้ มีเกษตรกรได้รับผลกระทบผลผลิตทางการเกษตรได้รับความเสียหาย ทางรัฐบาลมีความห่วงใยพี่น้องเกษตรกรที่ได้รับผลกระทบเป็นอย่างยิ่ง จึงได้มอบหมายให้ทำการติดตาม กำกับ ตรวจเยี่ยม และช่วยเหลือพี่น้องเกษตรกรอย่างเร่งด่วน ซึ่งกระทรวงเกษตรและสหกรณ์โดยกรมปศุสัตว์ ได้มีการวางแผนและเตรียมความพร้อมในด้านต่างๆ สามารถดำเนินการให้ความช่วยเหลือพี่น้องเกษตรกรผู้เลี้ยงสัตว์ที่ประสบอุทกภัยจากพายุโนรูได้อย่างทันท่วงที เพื่อเป็นการบรรเทาความเดือดร้อนและลดความเสียหายให้กับเกษตรกร
“ในวันนี้ กระทรวงเกษตรฯมาส่งมอบกำลังใจและมอบปัจจัยการยังชีพ ไข่ต้มของสำนักงานปศุสัตว์จังหวัด จำนวน 300 ชุด พร้อมนำหญ้าอาหารสัตว์พระราชทานของกรมปศุสัตว์ จำนวน 15,000 กิโลกรัม เพื่อช่วยเหลือในอำเภอเขื่องในอำเภอเมืองอุบลราชธานี และอำเภอวารินชำราบ นอกจากนี้ยังได้รับการสนับสนุนจากชมรมรถบรรทุกฟางวัยรุ่นฟางอัดแห่งประเทศไทย มอบฟาง จำนวน 400 ก้อน และหญ้าสับบด จำนวน 30 ถุง รวมทั้งสำนักงานปศุสัตว์จังหวัดอุบลราชธานี ได้จัดหน่วยสัตว์แพทย์เคลื่อนที่เพื่อออกให้บริการแก่สัตว์เลี้ยงของพี่น้องเกษตรกรในพื้นที่อำเภอวารินชำราบอีกด้วย” รมช.ประภัตร กล่าว
สำหรับสถานการณ์ด้านปศุสัตว์ในพื้นที่จังหวัดอุบลราชธานีนั้นมีพื้นที่ที่ได้รับผลกระทบต่อสัตว์เลี้ยง พื้นที่เลี้ยงสัตว์ และอาหารสัตว์ รวมทั้งสิ้น 14 อำเภอใน 65 ตำบล รวม 427 หมู่บ้าน ได้แก่ อำเภอเมืองอุบลราชธานี อำเภอวารินชำราบ อำเภอสว่างวีระวงศ์ อำเภอเหล่าเสือโก้ก อำเภอดอนมดแดง อำเภอม่วงสามสิบ อำเภอเดชอุดม อำเภอตระการพืชผล อำเภอสิรินธร อำเภอสำโรง อำเภอนาเยีย อำเภอเขื่องใน อำเภอตาลสุม และอำเภอพิบูลมังสาหาร จำนวนเกษตรกรผู้เลี้ยงสัตว์ ได้รับผลกระทบ 17,609 รายจำนวนสัตว์ที่ได้รับผลกระทบ รวมทั้งสิ้น 705,577 ตัว ประกอบด้วย โค47,450 ตัว กระบือ 12,224 ตัว สุกร 4,436 ตัว สัตว์ปีก 640,677 ตัว แพะ 738 ตัว แกะ52 ตัว แปลงหญ้า 170 ไร่และจำนวนสัตว์อพยพในพื้นที่ประสบภัยพิบัติ รวมทั้งสิ้น 51,253 ตัวประกอบด้วย โค 6,488 ตัว กระบือ 2,514 ตัว สุกร 206 ตัว สัตว์ปีก 39,701 ตัว แพะ 192ตัว สุนัข 349 ตัว แมว 140 ตัว
วันพุธที่ 14 กันยายน 2565
รองนายกฯ ประวิตร สั่งระดมสรรพกำลังช่วย กทม. ผันน้ำลงคูคลองให้เร็วขึ้น พร้อมเพิ่มความถี่รถสาธารณะชั่วโมงเร่งด่วน
.....
พลเอก ประวิตร วงษ์สุวรรณ รองนายกรัฐมนตรี ห่วงสถานการณ์น้ำท่วมหลายพื้นที่ พร้อมสั่งการกระทรวงมหาดไทยและหน่วยงานที่เกี่ยวข้อง ให้ความสำคัญในการขับเคลื่อน 13 มาตรการ รับมือฤดูฝนร่วมกันทั่วประเทศ โดยให้ สทนช.ลงกำกับติดตามในภาพรวม เพื่อป้องกันและแก้ปัญหาอุทกภัยที่กำลังเกิดขึ้นหลายพื้นที่อย่างเป็นระบบ
.
ในส่วนพื้นที่ กทม. ให้ สทนช. ปภ. และ กรมชลประทาน รวมทั้งหน่วยงานที่เกี่ยวข้องและกองทัพ ลงไปช่วยสนับสนุนทำงานร่วมกับ กทม. และ จังหวัดปริมณฑลอย่างใกล้ชิด เร่งกำจัดขยะและวัชพืชที่ขวางทางน้ำ และนำเครื่องสูบน้ำ เรือผลักดันน้ำและเครื่องมือช่าง เข้าไปช่วยเปิดทางระบายน้ำ ผลักดันน้ำจากคูคลองลงแม่น้ำเจ้าพระยาให้เร็วขึ้น
.
และขอให้ ขสมก.เพิ่มความถี่รถสาธารณะ ตามเส้นทางน้ำท่วมขังให้มากขึ้น พร้อมให้ตำรวจ ลงพื้นที่อำนวยความสะดวกการจราจรโดยเฉพาะชั่วโมงเร่งด่วน เพื่ออำนวยความสะดวกและลดความเดือดร้อนในการสัญจรของประชาชน
#ไทยคู่ฟ้า#ร่วมต้านโควิด19
-------------------
วันอังคารที่ 27 กันยายน 2565
สธ.ตั้งทีมติดตามการจ้างงาน “บุคลากร รพ.สต.” ช่วงเปลี่ยนผ่านการถ่ายโอนไปสังกัด อบจ. ไม่ให้กระทบการบริการประชาชน
กระทรวงสาธารณสุข ตั้งทีมติดตามกระบวนการถ่ายโอน รพ.สต. 3,264 แห่ง ไปสังกัด อบจ. โดยเฉพาะเรื่องการจ้างงานช่วงเปลี่ยนผ่าน เผย พนักงานกระทรวงฯ และจ้างเหมารวมกว่า 9 พันคน ยังต้องรอหลักเกณฑ์การจ้างจาก อบจ. ก่อน
กระทรวงสาธารณสุข ตั้งทีมติดตามกระบวนการถ่ายโอน รพ.สต.3,264 แห่ง ไปสังกัด อบจ. โดยเฉพาะเรื่องการจ้างงานช่วงเปลี่ยนผ่าน เผย พนักงานกระทรวงฯ และจ้างเหมารวมกว่า 9 พันคน ยังต้องรอหลักเกณฑ์การจ้างจาก อบจ. ก่อน แต่จะดูแลให้ประชาชนยังคงได้รับบริการสุขภาพเหมือนเดิม หากไม่ได้รับความสะดวกให้แจ้งสำนักงานสาธารณสุขจังหวัด
วันนี้ (27 กันยายน 2565) นพ.สุระ วิเศษศักดิ์ รองปลัดกระทรวงสาธารณสุข กล่าวว่า การถ่ายโอนภารกิจสถานีอนามัยเฉลิมพระเกียรติ 60 พรรษา นวมินทราชินี (สอน.) และโรงพยาบาลส่งเสริมสุขภาพตำบล (รพ.สต.) จำนวน 3,264 แห่ง บุคลากรรวม 21,879 คน ให้แก่องค์การบริหารส่วนจังหวัด (อบจ.) ใน 49 จังหวัด ตามมติคณะรัฐมนตรี ที่จะเริ่มขึ้นในวันที่ 1 ตุลาคม 2565 นั้น กระทรวงสาธารณสุขมีคณะทำงานดำเนินการร่วมกับองค์กรปกครองส่วนท้องถิ่น กระทรวงมหาดไทย อย่างใกล้ชิด ทั้งด้านบุคลากร ทรัพย์สิน และงบประมาณ เพื่อให้เป็นไปด้วยความเรียบร้อยและสอดคล้องกับกฎหมายที่เกี่ยวข้อง โดยบุคลากรที่จะต้องโอนย้ายไปสังกัด อบจ. แยกตามประเภทการจ้างงาน พบว่า เป็นข้าราชการ 11,552 คน พนักงานกระทรวงสาธารณสุข 4,751 คน จ้างเหมาบริการ 4,443 คน ลูกจ้างชั่วคราว 408 คน ลูกจ้างประจำ 23 คน และพนักงานราชการ 8 คน ซึ่งในส่วนของพนักงานกระทรวงสาธารณสุข จ้างเหมาบริการ และลูกจ้างชั่วคราว รวมกว่า 9 พันคน เมื่อมีการถ่ายโอนภารกิจแล้วกระทรวงสาธารณสุขจะไม่สามารถจ้างงานต่อได้ เนื่องจากจะขัดกับระเบียบงบประมาณ จึงต้องรอหลักเกณฑ์ของ อบจ. ในการจ้างงานกลุ่มนี้
นพ.สุระกล่าวต่อว่า ในช่วงเปลี่ยนผ่านการถ่ายโอนภารกิจ กระทรวงสาธารณสุขได้จัดตั้งคณะทำงานเพื่อติดตามกระบวนการในการถ่ายโอนทั้งด้านบุคลากร ทรัพย์สิน และภารกิจการบริการ โดยเฉพาะกรณีการจ้างงานบุคลากรกว่า9 พันคนที่ยังอยู่ระหว่างดำเนินการ กระทรวงสาธารณสุขจะประสานกับทางองค์กรปกครองส่วนท้องถิ่นในการแก้ไขปัญหาร่วมกัน เพื่อไม่ให้กระทบกับการให้บริการประชาชน ส่วนกรณีบุคลากรที่ไม่ประสงค์ถ่ายโอน จะมีหนังสือแจ้งหน่วยงานเกี่ยวกับขั้นตอนการดำเนินงาน โดยจังหวัดที่มีบุคลากรไม่ประสงค์ถ่ายโอนขอให้แสดงความจำนงเลือกหน่วยงานเพื่อไปปฏิบัติงาน เมื่อสำนักงานปลัดกระทรวงสาธารณสุขตรวจสอบความถูกต้องของข้อมูลแล้ว จะเสนอ อ.ก.พ.สป. และ อ.ก.พ.กระทรวง พิจารณาเกลี่ยอัตรากำลังไปยังหน่วยงานอื่นตามความประสงค์ และจัดทำคำสั่งย้ายบุคลากรต่อไป
“ยืนยันว่า หลังการถ่ายโอน สอน.และ รพ.สต.3,264 แห่งให้แก่ อบจ.ทั้ง 49 แห่งแล้ว ยังต้องมีการจัดบริการสุขภาพให้แก่ประชาชนทั้ง 5 มิติ คือ รักษาพยาบาลเบื้องต้น ส่งเสริมสุขภาพ ป้องกันควบคุมโรค ฟื้นฟูสมรรถภาพ และการคุ้มครองผู้บริโภค โดยจะมีการขึ้นทะเบียนเป็นหน่วยบริการกับสำนักงานหลักประกันสุขภาพแห่งชาติ (สปสช.) และขึ้นทะเบียนเป็นหน่วยบริการปฐมภูมิ ซึ่งในช่วงเปลี่ยนผ่านนี้ หากประชาชนไม่ได้รับความสะดวกในการรับบริการ สามารถแจ้งต่อสำนักงานสาธารณสุขจังหวัดนั้นๆ ได้” นพ.สุระกล่าว
****************************************** 27 กันยายน 2565
วันพุธที่ 31 สิงหาคม 2565
รัฐบาลเข้มทลายและกวาดล้างขบวนการนำเข้าเนื้อหมูผิดกฎหมายไม่ได้มาตรฐาน ช่วง 7 เดือนแรกยึดและดำเนินการทำลายซากสุกร 325,027 กิโลกรัม
รัฐบาลเข้มทลายและกวาดล้างขบวนการนำเข้าเนื้อหมูผิดกฎหมายไม่ได้มาตรฐาน ช่วง 7 เดือนแรกยึดและดำเนินการทำลายซากสุกร 325,027 กิโลกรัม
วันที่ 31 สิงหาคม 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงกรณีที่มีข่าวการลักลอบนำสินค้าเนื้อและชิ้นส่วนสุกรเข้าประเทศ ซึ่งทำให้เกิดความกังวลและความเสี่ยงต่อการนำเชื้อไวรัส หรือพาหะต่างๆ ที่ก่อให้เกิดโรคระบาดร้ายแรง ที่ผ่านมา นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ได้สั่งการให้กรมปศุสัตว์ เข้มงวดทลายและกวาดล้างขบวนการนำเข้าเนื้อหมูผิดกฎหมาย ไม่ได้มาตรฐานมาอย่างต่อเนื่อง โดยทางกรมฯ ได้จัดทีมตรวจค้นห้องเย็นหรือสถานที่พักซากสัตว์ทั่วประเทศ พร้อมกับบูรณาการงานป้องกันการลักลอบนำเข้า กับกระทรวงกลาโหม กระทรวงมหาดไทย สำนักงานตำรวจแห่งชาติ และกรมศุลกากร มีการจัดตั้งหน่วยปฏิบัติการพิเศษปราบปรามผู้กระทำความผิดตามกฎหมายที่กรมปศุสัตว์รับผิดชอบ เข้มงวดการตรวจสอบการนำเข้า ส่งออก และนำผ่านราชอาณาจักร โดยเฉพาะพื้นที่ชายแดนติดต่อกับเมียนมา ลาว กัมพูชา และมาเลเซีย หากพบผู้กระทำผิด จะดำเนินการตามกฎหมายโดยเด็ดขาดและถึงที่สุด ไม่ละเว้นให้กับผู้ใดทั้งสิ้น
จากความร่วมมือในการกวาดล้างการลักลอบสินค้าเนื้อแและชิ้นส่วนสุกร กรมปศุสัตว์รายงานว่า สามารถตรวจยึดซากสุกรตามพื้นที่แนวตะเข็บชายแดน โดยผลการตรวจยึด 4 ปีที่ผ่านมา (ปี 2562-2565) ตรวจสอบการลักลอบนำเข้าซากสัตว์ 3,516 ครั้ง แจ้งความดำเนินคดี 20 คดี (ร่วมกับศุลกากร 3 คดี) ยึดและดำเนินการทำลายซากสุกร 339,192 กิโลกรัม มูลค่าของกลางกว่า 79 ล้านบาท ในปี 2565 ผลการปฏิบัติงานช่วงเดือนมกราคม-เดือนกรกฎาคม 2565 ดำเนินการตรวจสอบการลักลอบนำเข้าจำนวน 2,425 ครั้ง แจ้งความดำเนินคดี 13 คดี (ร่วมกับศุลกากร 3 คดี) ยึดและดำเนินการทำลายซากสุกร 325,027 กิโลกรัม มูลค่าของกลางกว่า 65 ล้านบาท
"กระทรวงเกษตรได้ร่วมกับหน่วยงานที่เกี่ยวข้องดำเนินการจับกุมผู้ลักลอบน้ำเข้าเนื้อสัตว์ผิดกฎหมาย และได้ออกมาตรการการควบคุมโรค ASFอย่างเข้มงวด ส่งผลให้ประเทศไทยได้รับการยอมรับจากต่างประเทศติดอันดับโลก ในการป้องกันควบคุมโรคดีที่สุดในเอเชีย หลังล่าสุดตัวเลขติดเชื้อ ASF ในสุกรลดลงเป็นศูนย์ ทั้งนี้ หากประชาชนพบเบาะแสการกระทำผิด หรือสงสัยการระบาดของโรคต่างๆ ในสัตว์ ตลอดจนหากต้องการสอบถามข้อมูลเพิ่มเติม สามารถติดต่อเจ้าหน้าที่ปศุสัตว์ในพื้นที่หรือ สายด่วนกรมปศุสัตว์ 06 3225 6888 ได้ตลอดเวลา 24 ชั่วโมง รวมทั้งผ่าน www.dld.go.th หรือแอปพลิเคชัน DLD 4.0." นางสาวรัชดาฯ กล่าว
วันอังคารที่ 13 กันยายน 2565
โครงการพัฒนาเมืองต้นแบบศิลปวัฒนธรรมสงขลา
วันอาทิตย์ที่ 11 กันยายน 2565
ต่อจากนี้ไป ขอเชิญรับฟังไทยคู่ฟ้า
รัฐบาลส่งเสริมการพัฒนาแหล่งท่องเที่ยวเชิงวัฒนธรรม โดยเห็นชอบในหลักการโครงการพัฒนาเมืองต้นแบบด้านศิลปวัฒนธรรมเมืองเก่าสงขลา วงเงิน 60 ล้านบาท ดำเนินการในปี 2565 – 2570 เช่น จัดกิจกรรมตามรอยประวัติศาสตร์ศิลป์สุวรรณภูมิสงขลาเมืองเก่า สู่การเป็นเมืองต้นแบบด้านศิลปะวัฒนธรรม จัดงานเทศกาลศิลปวัฒนธรรมนานาชาติ เชื่อมโยงจากรุ่นสู่รุ่น จัดกิจกรรมส่งเสริม Soft Power ในระดับนานาชาติ ตลอดจนพัฒนาแอปพลิเคชันมือถือ Treasure Thailand เพื่อให้บริการออนไลน์แก่นักท่องเที่ยวทั้งชาวไทยและต่างประเทศ ทั้งนี้ ที่ประชุม ครม. ได้กำชับให้กระทรวงวัฒนธรรมจัดทำกระบวนการติดตามประเมินผลที่ชัดเจน ตลอดจนแนวทางพัฒนาต่อยอดไปสู่จังหวัดอื่นอย่างเป็นรูปธรรมและยั่งยืน
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 20 กันยายน 2565
ยอดผู้ติดเชื้อและเสียชีวิตจากโควิด19 อยู่ในระดับต่ำต่อเนื่อง ตอกย้ำประสิทธิภาพวัคซีนช่วยเพิ่มภูมิคุ้มกัน เชิญชวนประชาชนเข้ารับเข็มกระตุ้น ลดป่วยหนัก เสียชีวิต
ยอดผู้ติดเชื้อและเสียชีวิตจากโควิด19 อยู่ในระดับต่ำต่อเนื่อง ตอกย้ำประสิทธิภาพวัคซีนช่วยเพิ่มภูมิคุ้มกัน เชิญชวนประชาชนเข้ารับเข็มกระตุ้น ลดป่วยหนัก เสียชีวิต ศบค.ประชุมประเมินสถานการณ์ 23 ก.ย.นี้
วันที่ 20 กันยายน 2565 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า สถานการณ์โควิด19 ในประเทศไทยปรับตัวดีขึ้นอย่างต่อเนื่อง เห็นได้จากยอดผู้ป่วยใหม่และผู้เสียชีวิตที่ลดลงและทรงตัวในระดับต่ำ โดยเฉพาะในรอบประมาณ 1 สัปดาห์ที่ผ่านมาหรือระหว่างวันที่ 12-20 ก.ย. 65 ส่วนใหญ่ยอดผู้ป่วยใหม่อยู่ในระดับต่ำกว่า 1,000 รายต่อวัน มีเพียงวันที่ 14-15 ก.ย. ที่เกินกว่าระดับดังกล่าว(1,321 ราย และ 1,125 รายตามลำดับ) ขณะที่ผู้เสียชีวิตอยู่ที่ 10-15 คนต่อวัน สำหรับผู้ป่วยใหม่ ณ วันที่ 20 ก.ย. 65 อยู่ที่ 774 ราย
จำนวนผู้ป่วยและผู้เสียชีวิตที่ลดลงอย่างต่อเนื่อง แม้รัฐบาลโดยศูนย์บริหารสถานการณ์โควิด19 (ศบค.) จะผ่อนคลายมาตรการทั้งภายในและระหว่างประเทศ โดยเปิดประเทศเต็มรูปแบบมาตั้งแต่เดือนก.ค. เป็นต้นมา แสดงให้เห็นถึงประสิทธิภาพและประสิทธิผลของวัคซีนที่เป็นเกราะป้องกันโรคได้เป็นอย่างดี
น.ส.ไตรศุลี กล่าวว่า ในระยะต่อไปจะยังมีมาตรการส่งเสริมการท่องเที่ยวซึ่งคาดว่าจะมีชาวต่างชาติเดินทางเข้ามายังประเทศไทยเพิ่มขึ้นอีก โดยเฉพาะช่วงไฮซีซัน ตั้งแต่วันที่ 1 ต.ค. 65-31 มี.ค. 66 ศบค. ได้มีมาตรการขยายระยะเวลาการพำนักชาวต่างชาติที่เดินทางเข้ามาในประเทศไทย โดยให้ผู้ที่ได้รับยกเว้นการตรวจลงตราในการเข้าประเทศไทย (ฟรี วีซ่า) เดิมที่เคยพำนักในประเทศไทยได้ไม่เกิน 30 วัน จะขยายเป็นไม่เกิน 45 วัน ส่วนผู้ที่ได้รับ Visa on Arrival จากเดิมที่พำนักในประเทศไทยได้ไม่เกิน 15 วัน จะขยายเป็นไม่เกิน 30 วัน และในวันที่ 23 ก.ย. 65 นี้ ศบค. ชุดใหญ่จะมีการประชุมเพื่อประเมินสถานการณ์ในรวม และพิจารณามาตรการที่เหมาะสมต่อไป
ดังนี้ ด้วยกิจกรรมทางเศรษฐกิจที่จะเพิ่มขึ้น ตามการผ่อนคลายมาตรการต่างๆ รัฐบาลจึงขอเชิญชวนประชาชนเข้ารับวัคซีนทั้งให้ครบตามเกณฑ์และวัคซีนเข็มกระตุ้น โดยเฉพาะกลุ่มผู้มีความเสี่ยงเช่นกลุ่ม 608 ได้แก่ ผู้สูงอายุที่มีอายุตั้งแต่ 60 ปีขึ้นไป, ผู้ป่วยที่มีโรคประจำตัว 7 โรค และหญิงตั้งครรภ์ เพื่อเพิ่มภูมิคุ้มกัน ลดโอกาสการรับเชื้อ ป่วยหนัก หรือเสียชีวิต
สำหรับผลการฉีดวัคซีนโควิด19 ในประเทศไทย ณ วันที่ 18 ก.ย. 65 พบว่า มีการให้วัคซีนรวมแล้ว 143.14 ล้านโดส โดยประชาชนรับวัคซีนเข็มที่1 แล้ว 57.30 ล้านคน หรือร้อยละ 82.4 ของประชากรทั้งประเทศ รับวัคซีนเข็มที่2 แล้ว 53.80 ล้านคน คิดเป็นร้อยละ 77.3 และรับเข็มที่3 ขึ้นไปแล้ว 32.04 ล้านคน คิดเป็นร้อยละ 46.1
ขณะที่ผู้มีอายุ 60 ปี ขึ้นไปทั่วประเทศ 12.70 ล้านคน มีการรับวัคซีนครบตามเกณฑ์ 2 เข็มแล้ว 10.25 ล้านคน หรือคิดเป็นร้อยละ 80.7 และรับวัคซีนเข็มกระตุ้นแล้ว 6.49 ล้านคน คิดเป็นร้อยละ 51.1
วันศุกร์ที่ 21 ตุลาคม 2565
​โฆษกรัฐบาลเผย นายกฯ ยินดีที่ Fitch Ratings มองเศรษฐกิจไทยฟื้นตัวต่อเนื่อง ผลจากการฟื้นตัวของภาคอุตสาหกรรมการท่องเที่ยวและอุปสงค์ภายในประเทศ
รัฐบาลยืนยันเดินหน้าฟื้นฟูเศรษฐกิจและการท่องเที่ยว
วันนี้ (21 ตุลาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่ากระทรวงกลาโหม ยินดีที่ Fitch Ratings ได้เปิดเผยว่า เศรษฐกิจไทยจะยังคงฟื้นตัวต่อเนื่อง และเป็นเพียงหนึ่งในไม่กี่ประเทศที่คาดว่าจะมีอัตราการเติบโตของเศรษฐกิจที่สูงขึ้นในปีหน้า แม้ว่าเศรษฐกิจอื่นในต่างประเทศจะเผชิญกับการชะลอตัว
โฆษกประจำสำนักนายกรัฐมนตรี กล่าวว่า ในงานสัมมนาประจำปีของ Fitch Ratings (ประเทศไทย) บริษัทจัดอันดับความน่าเชื่อถือด้านเศรษฐกิจ มองว่า แม้เศรษฐกิจโลกกำลังเผชิญกับผลกระทบที่รุนแรงในช่วงที่เหลือของปีนี้ และแนวโน้มเศรษฐกิจในปีหน้าจะยังคงมีความท้าทาย แต่เศรษฐกิจไทยจะยังคงฟื้นตัวต่อเนื่อง เนื่องจากยังมีกันชนในส่วนของภาคการเงินต่างประเทศ (external finance) ที่ค่อนข้างแข็งแกร่ง รวมทั้งมีการฟื้นตัวของอุปสงค์ภายในประเทศ และภาคอุตสาหกรรมการท่องเที่ยว รวมถึงผลการดำเนินงานโดยรวมของภาคธนาคารและภาคธุรกิจอุตสาหกรรมน่าจะปรับตัวดีขึ้นต่อเนื่อง โดยคาดการณ์ว่า อัตราการเติบโตของเศษฐกิจ (GDP) จะอยู่ที่ 3.1% ในปี 2565 และ 4.2% ในปี 2566
ทั้งนี้ Fitch Ratings มองว่า การฟื้นตัวของเศรษฐกิจไทยจะเป็นปัจจัยสนับสนุนให้กำไรของบริษัทในภาคอุตสาหกรรมมีการเติบโตอย่างต่อเนื่องในปี 2566 โดยอุตสาหกรรมในภาคธุรกิจอาหารและค้าปลีก โทรคมนาคม และซีเมนต์และวัสดุก่อสร้าง จะมีกำไรในปี 2566 ที่เติบโตไปอยู่ในระดับสูงกว่าช่วงก่อนเกิดการแพร่ระบาดของโรคโควิด-19 แต่ปัจจัยเรื่องราคาน้ำมันและพลังงานที่สูง จะยังคงสร้างผลกระทบต่อการเติบโตของกำไรในธุรกิจปิโตรเคมีและสาธารณูปโภค นอกจากนี้ บริษัทในภาคอุตสาหกรรมที่ Fitch มีการจัดอันดับเครดิตในประเทศไทย ได้แสดงถึงความสามารถในการบริหารจัดการกระแสเงินสดในช่วงการแพร่ระบาดของโรคโควิด-19 ได้เป็นอย่างดี โดยมีการใช้เงินลงทุนอย่างระมัดระวัง และลดการจ่ายเงินปันผล
“แม้เศรษฐกิจของประเทศต่าง ๆ ทั่วโลกจะยังคงผันผวน แต่เป็นเรื่องที่น่ายินดีที่บริษัทจัดอันดับความน่าเชื่อถือด้านเศรษฐกิจระดับโลก ได้เปิดเผยถึงแนวโน้มเศรษฐกิจของไทยที่คาดว่าจะฟื้นตัวอย่างต่อเนื่อง ซึ่งสะท้อนถึงผลสำเร็จจากความมุ่งมั่นของนายกรัฐมนตรีในการดำเนินนโยบายเศรษฐกิจที่เน้นการฟื้นตัวอย่างยั่งยืน และการกระตุ้นให้เกิดการฟื้นตัวของภาคการท่องเที่ยวจากการผ่อนคลายมาตรการให้เหมาะสมกับสถานการณ์ในขณะนี้ ทั้งนี้ รัฐบาลจะเดินหน้าฟื้นฟูภาคเศรษฐกิจ ภาคการท่องเที่ยว ตามสถานการณ์และบริบทที่เหมาะสมอย่างต่อเนื่อง เพื่อยกระดับชีวิตความเป็นอยู่ของพี่น้องชาวไทย” นายอนุชา ฯ กล่าว
วันจันทร์ที่ 5 กันยายน 2565
รมว.อว. บรรยายพิเศษให้กับนักศึกษา ปปร. รุ่นที่ 26 ในหัวข้อเรื่อง “ภูมิทัศน์ประชาธิปไตย”
รมว.อว. บรรยายพิเศษให้กับนักศึกษา ปปร. รุ่นที่ 26 ในหัวข้อเรื่อง “ภูมิทัศน์ประชาธิปไตย”
เมื่อวันที่ 27 กรกฎาคม 2565 ศ. (พิเศษ) ดร. เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) ได้รับเกียรติบรรยายพิเศษให้กับนักศึกษาหลักสูตรการเมืองการปกครองในระบอบประชาธิปไตยสำหรับนักบริหารระดับสูง (ปปร.) รุ่นที่ 26 ในหัวข้อเรื่อง ภูมิทัศน์ประชาธิปไตย ณ ห้องประชาธิปก สถาบันพระปกเกล้า
รมว.อว. ได้บรรยายใจความโดยสังเขปว่า คำว่าภูมิทัศน์มาจากคำว่า Landscape โดยมีความหมายที่รวมสิ่งแวดล้อมและประชาธิปไตยเข้าด้วยกัน ภูมิทัศน์เป็นเรื่องที่สามารถเปลี่ยนแปลงได้โดยผ่านการรับรู้ความจริงเป็นหลัก และยังกล่าวอีกว่าประชาธิปไตยที่สำเร็จในแต่ละประเทศเกิดจากความสร้างสรรค์ สติปัญญาของคนภายในประเทศ ต้องลงมือเรียนรู้เอง โดยนำปัญหาของสังคมและวัฒนธรรมมาประกอบ ไม่ได้เกิดจากการนำตัวอย่างจากประเทศที่ประสบความสำเร็จเพียงอย่างเดียว
วันศุกร์ที่ 16 กันยายน 2565
ไทย-มาเลเซีย เร่งเดินหน้าพัฒนาด่านชายแดนใต้-สะพานข้ามแม่น้ำโก-ลกสองแห่ง จัดคุยคณะทำงาน ธ.ค.นี้
ไทย-มาเลเซีย เร่งเดินหน้าพัฒนาด่านชายแดนใต้-สะพานข้ามแม่น้ำโก-ลกสองแห่ง จัดคุยคณะทำงาน ธ.ค.นี้
วันที่ 16 กันยายน 2565 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ตามที่รัฐบาลไทยและมาเลเซียเห็นชอบร่วมกันในการพัฒนาโครงสร้างพื้นฐานและระบบการคมนาคมขนส่งเชื่อมต่อไทยและมาเลเซียในพื้นที่จังหวัดชายแดนภาคใต้ ซึ่งในช่วงปลายเดือนสิงหาคม 2565 ที่ผ่านมา รัฐมนตรีอาวุโสและรัฐมนตรีว่าการกระทรวงโยธาธิการมาเลเซีย (Ministry of Works) ได้เดินทางเยือนประเทศไทย เพื่อติดตามความคืบหน้าพร้อมร่วมหารือกับฝ่ายไทย โดยเฉพาะประเด็นการพัฒนาโครงสร้างพื้นฐานตามแนวชายแดนไทย – มาเลเซีย อาทิ โครงการก่อสร้างสะพานข้ามแม่น้ำโกลก ซึ่งเป็นโครงการภายใต้ข้อตกลงความร่วมมือแผนงานการพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย (Idonesia-Malaysia-Thailand Growth Triangle: IMT-GT)
โดยจะมีการก่อสร้างสะพานข้ามแม่น้ำโก-ลก ที่อ.สุไหง-โกลก (สุไหงโก-ลก - รันเตาปันยัง) แห่งที่ 2 คู่ขนานกับสะพานเดิม โดยฝ่ายมาเลเซียรับผิดชอบออกแบบ รายละเอียด และอีกสะพาน ที่อำเภอตากใบ (ตากใบ – เปิงกาลันกูโบร์) ซึ่งมีแนวเส้นทางจุดเริ่มต้นที่สามแยกตากใบ เป็นสามแยกจุดตัดของฝั่งประเทศไทย สิ้นสุดทางหลวงของประเทศมาเลเซีย มีระยะทาง 11 กิโลเมตร ออกแบบเป็นถนน 4 – 6 ช่อง ถนน ซึ่งจะเป็นการอำนวยความสะดวกในเรื่องการคมนาคมและการค้าชายแดน รวมทั้งรองรับนักท่องเที่ยวระหว่างประเทศที่มีเพิ่มสูงขึ้น ทั้งนี้ สะพานข้ามแม่น้ำโก-ลก จุดปัจจุบัน มีความคับแคบไม่สะดวกต่อการตอบสนองการเติบโตทางเศรษฐกิจและการเดินทางของประชาชนและนักท่องเที่ยวของทั้ง 2 ประเทศที่ในแต่ละวันมีเป็นจำนวนมาก มากไปกว่านั้น ทั้งสองประเทศยังมีโครงการเชื่อมด่านศุลกากรสะเดาแห่งที่สอง-ด่านบูกิตกายูฮิตัม และโครงการพัฒนาเส้นทางเชื่อมโยง จังหวัดสตูล-รัฐเปอร์ลิส มาเลเซีย ซึ่งในอนาคตคาดว่าจะมีการจัดทำ MOU ร่วมกันต่อไป
นางสาวรัชดา กล่าวต่อว่า รัฐมนตรีอาวุโสและรัฐมนตรีว่าการกระทรวงโยธาธิการมาเลเซีย จะเร่งนำขอเสนอของฝ่ายไทยไปเรียนนายกรัฐมนตรีมาเลเซียและคณะรัฐมนตรีต่อไป โดยมาเลเซียพร้อมเร่งรัดการดำเนินในรายละเอียดให้มีความคืบหน้าโดยเร็วที่สุด รวมถึงการสร้างถนนเชื่อมต่อด่านศุลกากรสะเดาแห่งใหม่ - ด่านศุลกากรบูกิตกายูฮิตัม มาเลเซีย ที่จะร่วมกันจัดการประชุมคณะผู้เชี่ยวชาญด้านเทคนิค (Expert Working Group: EWG) ไทย – มาเลเซีย ครั้งที่ 2 ในเดือนธันวาคม เพื่อให้สามารถเปิดใช้ด่านศุลกากรแห่งใหม่ได้โดยเร็ว
“รัฐบาลทั้งสองประเทศมีความเชื่อมั่นว่า โครงการเหล่านี้จะนำไปสู่การขยายตัวทางการค้า การท่องเที่ยว รวมถึงสนับสนุนให้มีการแลกเปลี่ยนในระดับประชาชนมากขึ้น ซึ่งจะส่งเสริมความเชื่อมโยงระหว่างเขตเศรษฐกิจพิเศษบริเวณชายแดนของทั้งสองประเทศ เกินประโยชน์ร่วมกันอย่างยั่งยืน” นางสาวรัชดา กล่าว
...............................
วันอังคารที่ 1 พฤศจิกายน 2565
สำนักงานสลากฯ แจงการออกรางวัลของสำนักงานฯ งวดวันที่ 1 พฤศจิกายน 2565 เป็นไปด้วยความโปร่งใส และถูกต้องตามขั้นตอนทุกประการ
การออกรางวัลของสำนักงานสลากกินแบ่งรัฐบาล ดำเนินการเป็นไปตามมาตรฐาน ISO 9001:2015 ที่มีความโปร่งใส ตรวจสอบได้ ทุกขั้นตอน ส่วนตัวเลขที่จะออกนั้น มีโอกาสเท่ากันทุกตัวเลข ไม่ว่าจะเป็นเลขที่เพิ่งออกไปในงวดที่ผ่านมา หรือเลขที่ซ้ำกันทั้งหกหลัก
วันนี้ (1 พฤศจิกายน 2565 ) เวลา 16.00 น. ที่สำนักงานสลากกินแบ่งรัฐบาล พันโท หนุน ศันสนาคม ผู้อำนวยการสำนักงานสลากกินแบ่งรัฐบาล กล่าวต่อผู้สื่อข่าว ภายหลังการออกรางวัลสลากกินแบ่งรัฐบาลงวดวันที่ 1 พฤศจิกายน 2565 รางวัลที่ 1 เลขที่ออก 913106 ว่า การออกรางวัลของสำนักงานสลากกินแบ่งรัฐบาล ดำเนินการเป็นไปตามมาตรฐาน ISO 9001:2015 ที่มีความโปร่งใส ตรวจสอบได้ ทุกขั้นตอน ส่วนตัวเลขที่จะออกนั้น มีโอกาสเท่ากันทุกตัวเลข ไม่ว่าจะเป็นเลขที่เพิ่งออกไปในงวดที่ผ่านมา หรือเลขที่ซ้ำกันทั้งหกหลัก ดังนั้น จึงไม่มีใครทราบหมายเลขที่จะออกรางวัลล่วงหน้าได้ ทุกหมายเลขมีโอกาสออกได้หมด
ในส่วนของ นพ.จินดา โรจนเมธินทร์ ผู้อำนวยการโรงพยาบาลราชวิถี ประธานกรรมการออกรางวัลสลากกินแบ่งรัฐบาลงวดนี้ กล่าวว่า อุปกรณ์และขั้นตอนกระบวนการออกรางวัลสลาก สามารถตรวจสอบได้ทุกขั้นตอน ตั้งแต่การตรวจสอบอุปกรณ์ ที่ให้กรรมการทุกคนมีส่วนร่วมในการตรวจสอบ จึงขอให้ประชาชนมั่นใจและเชื่อมั่นว่าการออกรางวัลของสำนักงานสลากฯ เป็นไปด้วยความโปร่งใสทุกประการ
วันอังคารที่ 1 พฤศจิกายน 2565
Thailand becomes first nation to take part in WHO’s “Joint Assessment Mission to Assess Health System Capacity and Essential Public Health Functions to Address the Health Needs of
Thailand becomes first nation to take part in WHO’s “Joint Assessment Mission to Assess Health System Capacity and Essential Public Health Functions to Address the Health Needs of Refugees and Migrants”
October 30, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha acknowledged the implementation of “Joint Assessment Mission to Assess Health System Capacity and Essential Public Health Functions to Address the Health Needs of Refugees and Migrants in Thailand” by World Health Organization (WHO).
Ministry of Public Health reported that Thailand is the first country to take part in WHO’s Joint Assessment Mission to Assess Health System Capacity and Essential Public Health Functions to Address the Health Needs of Refugees and Migrants, thanks to its efficient public health system, especially during the spread of COVID-19 pandemic. Field trips have been made to target provinces, namely, Bangkok, Samut Sakhon, and Tak, by WHO representatives, experts from Thailand and international organizations, executives of Ministry of Public Health, and representatives of concerned agencies on October 17-21, 2022, to assess Thailand’s public health management and capacity, basic healthcare process, and preparedness of healthcare facilities that provide services to the refugees and migrants.
According to the Government Spokesperson, the Prime Minister has placed importance on efficient management of public health system. Thailand has been recognized among the international community for its effective response to COVID-19 and equal access to treatment and vaccine for both the Thais, foreigners, migrant workers, refugees, and migrants. This is in accordance with the Government’s policy to treat everyone in the Kingdom equally, especially during the pandemic, since migrant workers are also crucial to the Thai economic development. The Prime Minister has confidence in the country’s public health standard and excellence, which is recognized worldwide.
วันศุกร์ที่ 30 กันยายน 2565
หนุนทุนวิจัยผลิต “เท้าเทียมไดนามิกส์” ดันเข้าสิทธิรักษาพยาบาลรัฐ ให้คนไทยได้ใช้ฟรี ยืนหยุ่น แข็งแรง คุณภาพสากล ในราคาถูกกว่า 5 เท่า
.....
สำนักงานการวิจัยแห่งชาติ (วช.) สนับสนุนทุนวิจัยในการผลิตเท้าเทียมไดนามิกส์ ทำจากวัสดุคาร์บอนไฟเบอร์ น้ำหนักเบา แข็งแรง คุณภาพสูงมีความยืดหยุ่น งอเท้าและเก็บพลังงานในเท้าเทียมได้ ทำให้มีแรงส่งขณะเดิน ช่วยให้ผู้สวมใส่เดินในพื้นที่ขรุขระและวิ่งเหยาะ ๆ ได้ เบื้องต้นผลิตภายใต้โครงการเฉลิมพระเกียรติเนื่องในโอกาสมหามงคลพระราชพิธีบรมราชาภิเษก จำนวน 67 ขา เพื่อมอบให้ผู้พิการขาขาดตาม รพ. กว่า 13 แห่ง
.
เท้าเทียมไดนามิกส์ วิจัยและพัฒนาโดยทีมวิจัยจากคณะวิศวกรรมศาสตร์ ม.จุฬาฯ และคณะแพทยศาสตร์ศิริราช ม.มหิดล มีคุณภาพเทียบเท่าเท้าเทียมจากต่างประเทศ แต่ต้นทุนการผลิตถูกกว่าการนำเข้าถึง 5 เท่า ปัจจุบันอยู่ระหว่างเสนอให้อยู่ภายใต้สิทธิการรักษาพยาบาลของรัฐ คือ สิทธิบัตรทอง ประกันสังคม และข้าราชการ เพื่อให้คนไทยเข้าถึงได้อย่างทั่วถึง
.
อ่านเพิ่มเติม คลิก >>https://www.thaigov.go.th/news/contents/details/59756
#ไทยคู่ฟ้า#ร่วมต้านโควิด19
-------------------
วันพฤหัสบดีที่ 29 กันยายน 2565
รัฐบาลขอบคุณประชาชนทุกภาคส่วนร่วมมือมาตรการภาครัฐ ส่งผลลดระดับโควิด19 เป็นโรคติดต่อที่ต้องเฝ้าระวัง 1 ต.ค.นี้
รัฐบาลขอบคุณประชาชนทุกภาคส่วนร่วมมือมาตรการภาครัฐ ส่งผลลดระดับโควิด19 เป็นโรคติดต่อที่ต้องเฝ้าระวัง 1 ต.ค.นี้ ขอความร่วมมือประชาชนยังต้องสวมหน้ากากอนามัยเมื่อเข้าไปในสถานที่ผู้คนแออัด-เร่งเข้ารับการฉีดวัคซีนเข็มกระตุ้นเพื่ออยู่กับโควิดได้อย่างปลอดภัย
วันนี้ (29 กันยายน 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมืองปฏิบัติหน้าที่โฆษกประจำสำนักนายกรัฐมนตรี เปิดเผยว่า รัฐบาลขอบคุณประชาชนทุกภาคส่วนที่ให้ความร่วมมือกับมาตรการภาครัฐเป็นอย่างดีจนทำให้สถานการณ์การแพร่ระบาดของเชื้อโควิด-19ของประเทศไทยมีแนวโน้มดีขึ้น ส่งผลให้ ศบค. ได้มีมติยกเลิกการประกาศสถานการณ์ฉุกเฉินทั่วราชอาณาจักร และกระทรวงสาธารณสุขได้ออกประกาศลดระดับโรคโควิด-19 จากโรคติดต่ออันตรายเป็นโรคติดต่อที่ต้องเฝ้าระวัง (Post - Pandemic) ตั้งแต่วันที่ 1 ตุลาคม 2565 อย่างไรก็ตาม รัฐบาลขอให้ประชาชนทุกคนยังต้องมีการเฝ้าระวังและป้องกันตนเองจากโควิด-19 อย่างต่อเนื่อง เพื่อให้อยู่ร่วมกับโควิด-19 ได้อย่างปลอดภัย สามารถดำเนินชีวิตและขับเคลื่อนกิจกรรมทางเศรษฐกิจและกิจกรรมทางสังคมได้ตามปกติ
โดยกรณีผู้ที่มีอาการป่วยทางเดินหายใจ ให้ปฏิบัติตามมาตรการ DMHT โดยเฉพาะการสวมหน้ากากอนามัย และล้างมือเมื่อต้องใกล้ชิดกับผู้อื่น ขณะที่ประชาชนทั่วไปแนะนำให้สวมหน้ากากเมื่อเข้าไปในสถานที่ผู้คนแออัด หรือพื้นที่ปิดอากาศไม่ถ่ายเท เช่น โรงพยาบาล สถานที่ดูแลผู้สูงอายุ/เด็กเล็ก เป็นต้น รวมไปถึงการขนส่งสาธารณะที่มีคนหนาแน่น อาทิ รถไฟฟ้าขนส่งมวลชน และให้ตรวจ ATK เมื่อมีอาการป่วยตามความจำเป็น สำหรับในส่วนของหน่วยงาน องค์กร สถานประกอบการ ให้คัดกรองอาการป่วยของพนักงานเป็นประจำ โดยหากมีพนักงานป่วยจำนวนมากให้รายงานหน่วยงานที่เกี่ยวข้องทันที เพื่อจะได้ดำเนินการควบคุมและป้องกันได้ทันต่อสถานการณ์และไม่ส่งผลกระทบต่อประชาชนโดยรวม
“นอกจากการปฏิบัติตามมาตรการด้านสาธารณสุข DMHT และการสวมหน้ากากอนามัยแล้ว ในส่วนประชาชนที่ไม่เคยรับการฉีดวัคซีน รวมถึงผู้ที่ยังไม่ได้รับวัคซีนเข็มกระตุ้น ก็ขอความร่วมมือให้เข้ารับการฉีดวัคซีนโดยเร็ว โดยสามารถเข้ารับการฉีดวัคซีนได้ตามสถานพยาบาลที่คณะกรรมการโรคติดต่อจังหวัด/กรุงเทพมหานครกำหนด โดยไม่เสียค่าใช้จ่าย ทั้งนี้ เพื่อเป็นการสร้างภูมิคุ้มกันให้แก่ประชาชนอย่างต่อเนื่อง และช่วยลดอาการรุนแรงและการเสียชีวิตจากการติดเชื้อโควิดได้ ซึ่งจะทำให้เราอยู่ร่วมกับโควิดได้อย่างปลอดภัย และให้เศรษฐกิจของประเทศขับเคลื่อนเดินหน้าต่อไปได้ตลอดจนเพื่อรองรับการเตรียมเข้าสู่ฤดูกาลของการท่องเที่ยวในช่วงปลายปี และการจัดกิจกรรมต่าง ๆ ในช่วงเทศกาลปีใหม่ด้วย” นายอนุชาฯ กล่าว.
...................